**Правилник за реда**

**и начина за отпускане на еднократна финансова помощ**

**Раздел I Общи положения**

**Чл.1**. Този правилник урежда реда и начина за отпускане на еднократна финансова помощ на нуждаещите се лица и семейства/домакинства на територията на Община „Хаджидимово”.

**Чл.2.** Общинският съвет ежегодно, с приемането на бюджета, определя средства от собствени приходи за отпускане на еднократна помощ по реда на този правилник.

**Чл.3**. По реда на този Правилник се отпускат средства на:

1. лица за задоволяване на неотложни социални потребности;

2. лица за животоспасяващи лечения, операции и лекарства;

3. деца в неравностойно положение – сираци и полусираци, завършващи средно образование, деца със СОП /специални образователни потребности/, деца в риск;

4. семейства/домакинства, пострадали при бедствия, аварии и катастрофи.

***Чл.4. /Изменен от …………. 2019 г./ В случаите по чл. 3, т. 1, 2 и 3 еднократната финансова помощ не може да бъде в размер по – голям от 500 лв, а в случаите по чл. 3, т. 4 – не по-голяма от 1000 лева.***

**Чл.5.** Право на еднократна финансова помощ имат правоимащите по чл.3 веднъж през календарната година, независимо от размера на помощта.

**РАЗДЕЛ ІІ**

**Ред за отпускане на еднократната финансова помощ**

**Чл.6**. ***/Изменен от …………. 2019 г./ Еднократна финансова помощ по чл.3 се отпуска на лица, семейства/домакинства, чийто членове са с настоящ адрес на територията на община Хаджидимово, въз основа на подадено писмено заявление до Кмета на община Хаджидимово, съгласно Приложение № 1 от настоящия Правилник, към което се прилагат необходимите документи.***

**Чл.7. */Изменен от …………. 2019 г./ Заявленията се разглеждат от комисия, сформирана със заповед на Кмета на община Хаджидимово. Съставът на комисията е от трима членове, а именно: Председател – зам. кмет по „Правно нормативно обслужване, хуманитарни и социални дейности, образование, култура и екология“ и членове – двама служители на Общинска администрация гр. Хаджидимово.***

***Чл.8.(1) /Изменен от …………. 2019 г./ Заседанията на комисията се насрочват в края на всеки месец, при наличие на постъпили заявления.***

**(2) */Изменен от …………. 2019 г./ Комисията може да провежда и извънредни заседания, по инициатива на нейния председател.***

**(3)** При необходимост комисията може да изиска допълнително документи или да извършва служебно проверка на заявените и декларирани обстоятелства

***Чл.9.(1) /Изменен от …………. 2019 г./ Комисията се произнася с решение по основателността на исканията и определя размера на еднократната финансова помощ, конкретно за всяко заявление. За решенията на комисията се води протокол, който се подписва от председателя и всеки един от членовете. В три дневен срок след провеждане на заседанието председателя на комисията изготвя писмено предложение до Кмета на община Хаджидимово.***

***(2) /Изменен от …………. 2019 г./ Еднократната финансова помощ се отпуска със заповед на Кмета на община Хаджидимово, въз основа на писмено предложение от комисията.***

***(3) /Нова от …………2019 г./ Помощите се изплащат по касов път от касата на община Хаджидимово.***

***(4) /Нова от …………2019 г./ В срок до 10 дни след заседанието на комисията заявителите се уведомяват за отрицателни становища.***

**РАЗДЕЛ IIІ**

**Критерии и изисквания за определяне и отпускане на помощта**

**Чл.10.(1)** Общи критерии за определяне и отпускане на еднократни помощи на лицата са:

1. да не развиват стопанска дейност;

2. да имат постоянен адрес на територията на община Хаджидимово;

3. да разполагат за период от шест месеца назад от датата на подаване на молбата с месечен доход на член от семейството/домакинството под четирикратния размер на гарантирания минимален доход.

4. да не са получавали и да не получават помощ от други органи или институции,

на изредените в чл.3, т.1 потребности

5. налице е доказана необходимост от лечение по чл.3, т.2 /оперативно лечение или хоспитализация/ в страната;

6. жилището, в случаите по чл.3, т.4 е единствено за семейството и не е застраховано;

**(2)** Обстоятелствата по чл.10, ал.1 се посочват в заявление по образец.

**(3)** Лице, заявило неверни данни в заявление по ал.2, губи право да кандидатства за еднократно парично подпомагане за срок от 5 години**.**

**Чл.11.** Специални критерии и изисквания за определяне и отпускане на еднократна финансова помощ са:

1. за лицата по чл.3, т.1 :

- да е на лице регистрация в Дирекция „Бюро по труда”

2. за лицата по чл.3, т.2 :

- официално становище от надлежно медицинско лице за наличието на основание за отпускането на помощ;

- документи, доказващи извършените разходи по лечението;

3. за лицата по чл.3, т.3:

- служебна бележка от учебно заведение на територията на община „Хаджидимово”, а след VІІ – VІІІ клас от съответното учебно заведение за редовно присъствие в учебните занятия;

4. за лицата по чл.3, т.4:

- наличие на бедствия, авария или пожар, констатирани от надлежно лице;

- наличие на щета, установена от комисия специалисти, резултат от бедствие, авария или пожар.

**РАЗДЕЛ ІV**

**Необходими документи, определяне и отпускане на помощта**

**Чл.12.(1)** Необходими документи за кандидатстване за еднократна финансова помощ, съобразно потребността са:

1. ***/Изменен от …………. 2019 г./***  Заявление до Кмета на община Хаджидимово /Приложение № 1/;

2. експертно решение от ТЕЛК/НЕЛК;

3. епикриза, направление;

4. доказателства за наличие на бедствие, авария или пожар, констатирани от надлежно лице, и за наличие на щета, установена от комисия специалисти.

5. официално становище от надлежно медицинско лице за наличие на обстоятелства.

6. становище от ръководителя на учебното заведение;

7. документ, удостоверяващ регистрация на лицето в Дирекция „Бюро по труда”;

8. други документи, доказващи необходимостта от подпомагане;

9. други /по преценка на комисията, разглеждаща заявленията за отпускане на помощ/;

10. бележка от кметството, че лицето е с постоянен адрес от съответното населено място /;

11. документ, удостоверяващ доходите на семейството през предходните **6** месеца.

**Чл. 13**.**(1) */Изменен от …………. 2019 г./***  ***Заявлението за отпускане на еднократна финансова помощ се подава в деловодството на Общинска администрация.***

**(2)** Към Заявлението се прилагат необходимите писмени документи по чл.12, съобразени с основанието за отпускане на помощта, посочено в заявлението.

**(3)** Заявлението се разглежда на заседание от комисията по чл.7, която се произнася с решение, в което се определя дали лицето, подало заявлението за помощ, отговаря на критериите и изискванията за отпускане на еднократна помощ, както и за размера й.

**(4) */Изменен от …………. 2019 г./ Общият размер на отпуснатите суми от комисията за календарната година да не надвишават сумата, приета в Общинския бюджет.***

**(5)** Предимство при отпускане на еднократна помощ имат лицата по чл.3, т.2 от настоящия правилник.

**(6) */Отменена от …………. 2019 г./***

**(7) */Отменена от …………. 2019 г./***

**Преходни и заключителни разпоредби**

**§ 1.** Този Правилник е приет на основание чл.21, ал.1 от ЗМСМА, във връзка с чл.5, ал. 2 от Правилника за организацията и дейността на Общинския съвет, неговите комисии и взаимодействието му с Общинската администрация, на Общински съвет и влиза в сила от деня на приемането му.

**§ 2.** Правилникът е приет с Решение № 152 по Протокол № 13 от 29.07.2016 г. на Общински съвет – Хаджидимово. Изменен с Решение № 273 по Протокол № 21 от 31.03.2017 г., Решение № ……. по Протокол № …….. от ……….2019 г.

***§ 3. /Нов от …………./ Подадените в деловодството на Общинския съвет, но неразгледани заявления за периода от м. 10.2018 година до влизане в сила на измененията на настоящия правилник да бъдат предадени служебно за разглеждане от сформираната със заповед на Кмета на община Хаджидимово комисия.***

*ПРИЛОЖЕНИЕ № 1*

|  |  |
| --- | --- |
| **ДО КМЕТА****НА ОБЩИНА ХАДЖИДИМОВО** |  |

**ЗАЯВЛЕНИЕ**

 от ……………………………………………………………………....ЕГН: ....………………………..

/трите имена/

Постоянен адрес: ………………………………………………………………………………………….

тел. ………………………………………………………………………

Моля, да ми бъде отпусната еднократна финансова помощ за:

* Операции - предстоящи/извършени;
* Медикаменти и Консумативи;
* Рeхабилитация/физиотерапия - предстояща/извършена;
* Природни бедствия;
* Други.

 Кратко описание:

 ..........................................................................................................................................

 ..........................................................................................................................................

Приложения:

|  |
| --- |
|  .......................................................................................................................................... |
|  .......................................................................................................................................... |
|  .......................................................................................................................................... |
|  |

*Документите се подават от пълномощник/копие на пълномощно.................................../*

*/дата и година на издаване/*

* *Информиран/а съм, че личните ми данни се обработват за целите на административното обслужване.*

|  |  |  |
| --- | --- | --- |
|  |  |  |

Гр. Хаджидимово

 Дата:.................. Подпис:……………………….